Philipp Selli

Philipp Selli (30. jaanuar 1909 Türi – 14. juuli 2003 Eskilstuna, Rootsi) eesti loomaarst, kes oli üks ühingu Eesti Veterinaararstide Ühing Rootsis (EVÜR) asutajaid.

Elulugu 
Philipp kaotas mõlemad vanemad kümneaastaselt, kuid tänu sugulaste toele õnnestus tal omandada algharidus Türi Algkoolis. 1928. aastal lõpetas Türi Aiamajanduse Gümnaasiumi ja suundus praktikandina tööle Eesti Seemneviljaühisuse Jõgeva aeda. 1935. aastal lõpetas Tartu Ülikooli loomaarstiteaduskonna cum laude ja asus tööle Lelle jaoskonnas. Pärast Vene vägede sissetungi 1939. aastal töötas Lihula jaoskonnas kuni 1944. aastani, mil põgenes Rootsi. Paguluses töötas algul Stockholmi Loomaarstiülikoolis, kuid siis alustas oma erapraksist Eskilstunas. Eesti taasiseseisvumise järel käis ta õpetamas Eesti Põllumajandusülikooli loomaarstiteaduse üliõpilasi.

Philipp oli tegev mitmes ühiskondlikus ühenduses: Kaitseliidu Vändra Malevkonna veterinaarpealik, Lelle valla Vabatahtliku Tuletõrjeühingu esimees, EVÜR liige ja Fraternitas Tartuensis auvilistlane.

Töökohad ja ametid 

 Eesti Vabariigi Sõjakooli aspirant (lõpetas lipniku auastmes) (1931)
 Lelle jaoskonna loomaarst (1937–1939)
 Lihula jaoskonna loomaarst (1939–1944)
 Kunstliku seemenduse veterinaarst, väikeloomaarst (erapraksis), Eskilstuna (Rootsi). Väikeloomaarstina praktiseeris veel 90ndate alguses.

Viited

Välislingid 
 Album Academicum Universitatis Tartuensis 1918-1944

Eesti loomaarstid
Kaitseliidu Pärnumaa maleva liikmed
Eesti tuletõrjujad
7. Jalaväerügemendi koosseis
Tartu Ülikooli loomaarstiteaduskonna vilistlased
EÜS Põhjala liikmed
Korporatsioon Fraternitas Tartuensise liikmed
Eestlased Rootsis
Sündinud 1909
Surnud 2003